Ministarstva saobraćaja po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo saobraćaja** (skraćeno MS) čini jedno od ministarstava kantonalnih vlada u Federaciji Bosne i Hercegovine, nadležno za saobraćaj.

## Historija 
Nakon sticanja nezavisnosti Bosne i Hercegovine od Socijalističke federativne republike Jugoslavije (SFRJ) 1992. godine, osnovano je Ministarstvo saobraćaja Republike Bosne i Hercegovine, a za ministra je tada imenovan Tomislav Krstičević.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad dijelom prometne i komunikacijske infrastrukture je dodijeljena entitetima, nakon čega su formirani Ministarstvo saobraćaja i veza Republike Srpske te Ministarstvo prometa i komunikacija Federacije Bosne i Hercegovine, gdje je ta nadležnost dodatno podijeljena na kantone.

## Nadležnosti 
Glavna osoba u Ministarstvu saobraćaja Kantona je ministar, koji ima pravo na jednog sekretara, dok je broj pomoćnika različito raspoređen u kantonima.

### Djelokrug 
Kantonalna Ministarstva saobraćaja obavljaju poslove koji se odnose na nadležnosti kantona u oblasti saobraćaja, to jest:

* Održavanje, planiranje i izgradnja lokalnih i regionalnih puteva
* Organizovanje i nadzor nad javnim prijevozom putnika na području kantona 
* Organizovanje i nadzor nad javnim kantonalnim preduzećima nadležnima za obavljanje javnog prijevoza putnika
* nadzor nad prijevoznicima na području kantona
* izdvanje i oduzimanje vozačkih dozvola i licenca
* Održavanje, planiranje i izgradnja saobraćajne infrastrukture i pratećih objekata
* učestovanje u izradi planskih dokumenata davajnem saglasnosti i mišljenja sa aspekta saobraćaja
* davanje saglasnosti i mišljenja na projekte u dobijanju urbanističkih i građevinskih dozvola ili legalizaciju objekata sa aspekta saobraćaja
* organizovanje i nadzor nad urbanističkom politikom sa aspekta saobraćaja
* izdavanje, oduzimanje i produženje licenca taksi prijevoznicima i javnim prijevoznicima

i druge poslove utvrđene zakonima.

## Organizacija 
U sastavu kantonalnog Ministarstva saobraćaja se nalazi Kantonalna direkcija za puteve ili regionalne puteve.

## Kantonalna ministarstva saobraćaja 
### Bosansko-podrinjski kanton Goražde 
U BPK je za saobraćaj nadležno Ministarstvo za privredu Bosansko-podrinjskog kantona Goražde (skraćeno **MP BPKG**). Od 25. aprila 2017. kantonalni ministar za privredu BPK je Anes Salman (Stranka za bolje Goražde), a direktorica Kantonalne direkcije za ceste Izeta Jahić, dok se sjedište Ministarstva nalazi u ulici Maršala Tita u Goraždu.

### Hercegovačko-neretvanski kanton 
U HNK je za saobraćaj nadležno Ministarstvo saobraćaja i veza Hercegovačko-neretvanskog kantona (skraćeno **MSV HNK**; hrvatski: Ministarstvo prometa i komunikacija). Od 23. septembra 2015. ministar saobraćaja i veza Hercegovačko-neretvanskog kantona je Stjepan Kresić (HDZ BiH), a direktor Kantonalne uprave za Kemal Šoljić, dok se sjedište ministarstva nalazi u ulici Maršala Tita u Mostaru.

### Kanton 10 
U Kantonu 10 je za saobraćaj nadležno Ministarstvo privrede Kantona 10 (hrvatski: Ministarstvo gospodarstva). Od 5. maja 2015. ministar privrede Kantona 10 je Miloš Bauk (SNSD), a direktor Uprave za ceste Ivica Kuliš, dok se sjedište ministarstva nalazi u ulici Stjepana II. Kotromanića u Livnom.

### Posavski kanton 
U Posavskom kantonu je za saobraćaj nadležno Ministarstvo saobraćaja, veza, turizma i zaštite okoliša Posavskog kantona (skraćeno **MSVTZ PK**). Od 26. marta 2015. kantonalni ministar saobraćaja, veza, turizma i zaštite okoliša je Alija Kusur (SDA), dok se sjedište ministarstva nalazi u ulici Jug I u Orašju.

### Kanton Sarajevo 
U Sarajevskom kantonu je za saobraćaj nadležno Ministarstvo saobraćaja Kantona Sarajevo (skraćeno **MS KS**). Od 26. decembra 2018. ministar saobraćaja Kantona Sarajevo je Adnan Šteta (SDP), a direktor kantonalne uprave za puteve Nermin Drnda, dok se sjedište ministarstva nalazi u ulici Reisa Džemaludina Čauševića u sarajevskoj općini Centar.

### Srednjobosanski kanton 
U Srednjobosanskom kantonu je za saobraćaj nadležno Ministarstvo privrede Srenjobosanskog kantona (skraćeno **MPG SBK**; hrvatski: Ministarstvo gospodarstva). Od 15. februara 2019. ministar privrede Srednjobosanskog kantona je Nisvet Hrnjić (SDA), a direktor Kantonalne direkcije za puteve Sulejman Bečirević, dok se sjedište ministarstva nalazi u Prnjavorskoj ulici u Travniku.
### Tuzlanski kanton 
U Tuzlanskom kantonu je za saobraćaj nadležno Ministarstvo trgovine, turizma i saobraćaja Tuzlanskog kantona. Od 25. novembra 2015. ministar trgovine, turizma i saobraćaja Tuzlanskog kantona je Mirsad Gluhić, a direktor kantonalne direkcije za puteve Agan Delibajrić, dok se sjedište ministarstva nalazi u ulici Mije Keroševića u Tuzli.

### Unsko-sanski kanton 
U Unsko-sanskom kantonu je saobraćaj nadležno Ministarstvo privrede Unsko-sanskog kantona (**MP USK**). Od 24. aprila 2017 ministar privrede Unsko-sanskog kantona je Samir Sedić (SDA), a direktor Direkcije za regionalne ceste Adnan Pozderac, dok se sjedište ministarstva nalazi ulici Miroslava Krleže u Bihaću.

### Zapadnohercegovački kanton 
U Zapadnohercegovačkom kantonu je za saobraćaj nadležno Ministarstvo privrede Zapadnohercegovačkog kantona (skraćeno **MG ŽZH**; hrvatski: Ministarstvo gospodarstva). Od 4. februara 2015. ministar privrede Zapadnohercegovačkog kantona je Dario Sesar (HDZ BiH), a direktor Kantonalnih cesta Vinko Romić, dok se sjedište ministarstva nalazi ulici Fra Andrija Kačića Miošića u Posušju.

### Zeničko-dobojski kanton 
U Zeničko-dobojskom kantonu je za saobraćaj nadležno Ministarstvo za prostorno uređenje, promet i komunikacije i zaštitu okoline Zeničko-dobojskog kantona. Od 23. novembra 2015. ministar za prostorno uređenje, promet i komunikacije i zaštitu okoline ZDK je Fahrudin Brkić (SBB), a direktor Kantonalne direkcije za ceste Refik Zeković, dok se sjedište ministarstva nalazi u Kučukovićima u Zenici.

## Reference 
Kategorija:Ministarstva vlada kantona u Federaciji Bosne i Hercegovine